CWT เตรียมค้ำประกันสัญญาก่อสร้างแผงโซลาร์ระหว่างบ.ย่อย-ผู้ขอให้ค้ำประกัน
CWT เตรียมค้ำประกันสัญญาก่อสร้างแผงโซลาร์ระหว่างบ.ย่อย และผู้ขอให้ค้ำประกัน
17 ต.ค. 2559

บริษัท ชัยวัฒนา แทนเนอรี่ กรุ๊ป จำกัด (มหาชน) หรือ CWT ระบุว่า ที่ประชุมคณะกรรมการบริษัทเมื่อวันศุกร์ (14 ต.ค.) อนุมัติให้บริษัทออกหนังสือ Corporate Guarantee ให้กับ Conergy (Thailand) Ltd. และ Conergy Asia &amp; ME Pte Ltd. ซึ่งเป็นผู้รับเหมาก่อสร้างแผงโซลาร์ ให้กับบริษัท บลูโซลาร์ ฟาร์ม3 จำกัด (BSF3) ที่บริษัทได้เข้าไปซื้อหุ้น 49%
ทั้งนี้เนื่องจากขณะนี้โครงการผลิตไฟฟ้าจากพลังงานแสงอาทิตย์ของ BSF3 ดังกล่าวอยู่ระหว่างการทำสัญญาก่อสร้างแผงโซลาร์ ระหว่าง Blue sola Engineering Co.,ltd. ซึ่งเป็นบริษัทในเครือของ BSF3 กับ  Conergy (Thailand) Ltd. และ Conergy Asia &amp; ME Pte Ltd. โดย CWT และนายวิเศษ หาญสวัสด์ ในฐานะเป็นกรรมการของ BSF3 เป็นผู้ค้ำประกันร่วมในนามบุคคล โดยเป็นผู้ออกหนังสือค้ำประกันให้ Conergy (Thailand) Ltd. และ Conergy Asia &amp; ME Pte Ltd. ว่าจะได้เงินครบตามสัญญาจาก Blue Solar Engineering Co.,ltd. แน่นอน โดยมูลค่าของ  Conergy (Thailand) Ltd. เท่ากับ 68.9 ล้านบาท และมูลค่าของ  Conergy Asia &amp; ME Pte Ltd. เท่ากับ 3.17 ล้านเหรียญสหรัฐ